open-index/open-wikipedia-markdown huggingface dataset:
แคโรไลน์ พัก (นักฮอกกี้น้ำแข็ง)

**แคโรไลน์ แนนซี พัก** (; 18 พฤศจิกายน ค.ศ. 1989 – ) เป็นแพทย์, อดีตนักแสดง และนักกีฬาฮอกกี้

เธอได้เข้าแข่งในโอลิมปิกฤดูหนาว 2018 ในฐานะกองหน้าฮอกกี้น้ำแข็งให้แก่ทีมรวมเกาหลี นอกจากนี้ พักยังเป็นอดีตนักแสดงเด็ก โดยเคยมีบทบาทใน*[[แนชเชอลี, เซดี]]* และ*[[เดอกราซี: เดอะเนกซ์เจเนอเรชัน]]*

## ประวัติ
พักเกิดที่รัฐออนแทรีโอใน ค.ศ. 1989 เธอสำเร็จการศึกษาจากมหาวิทยาลัยพรินซ์ตันใน ค.ศ. 2011 ด้วยปริญญาด้านนิเวศวิทยาและชีววิทยาวิวัฒนาการ

ต่อมา เธอได้รับสัญชาติเกาหลีใต้โดยการแปลงสัญชาติใน ค.ศ. 2015

และ ณ ค.ศ. 2021 หรือก่อนหน้านั้น เธอเป็นแพทย์

## อาชีพ
เธอได้เข้าแข่งโอลิมปิกฤดูหนาว ในฐานะส่วนหนึ่งของทีมรวม 35 คนจากทั้งเกาหลีเหนือและเกาหลีใต้ โดยผู้ฝึกสอนของทีมนี้คือแซราห์ เมอร์รีย์ และทีมดังกล่าวอยู่ในกลุ่มบี ที่แข่งกับสวิตเซอร์แลนด์, ญี่ปุ่น และสวีเดน

## อ้างอิง

## แหล่งข้อมูลอื่น
* 
* 

หมวดหมู่:กองหน้าฮอกกี้น้ำแข็งหญิงชาวแคนาดา
หมวดหมู่:นักฮอกกี้น้ำแข็งในโอลิมปิกฤดูหนาว 2018
หมวดหมู่:กองหน้าฮอกกี้น้ำแข็งหญิงชาวเกาหลีใต้
โทนี ฮิบเบิร์ต

**แอนโทนี เจมส์ ฮิบเบิร์ต** (, เกิด 20 กุมภาพันธ์ 1981) เป็นอดีตนักฟุตบอลอาชีพชาวอังกฤษ

เดิมที ฮิบเบิร์ตเล่นในตำแหน่งกองกลาง ก่อนจะเปลี่ยนมาเล่นแบ็กขวา เขาเล่นให้กับเอฟเวอร์ตันตลอดอาชีพการค้าแข้งของเขา หลังจากเข้ามาอยู่ในทีมเยาวชนของสโมสรในปี ค.ศ. 1991 เมื่ออายุได้ 10 ขวบ เขาประเดิมสนามให้กับทีมชุดใหญ่ของเอฟเวอร์ตันในปี ค.ศ. 2001 เมื่ออายุได้ 20 ปี และลงเล่นให้สโมสรไป 328 นัดในทุกรายการ ด้วยความที่ฮิบเบิร์ตเล่นให้กับสโมสรเดียวตลอดอาชีพของเขา ประกอบกับพฤติกรรมที่เป็นกันเอง ทำให้เขาได้รับสถานะฮีโร่ในหมู่แฟนบอลเอฟเวอร์ตัน เขาเลิกเล่นฟุตบอลในปี ค.ศ. 2016 แต่กลับมาเล่นฟุตบอลอีกครั้งในปี ค.ศ. 2021 เพื่อเล่นให้กับสโมสรสมัครเล่น ES Louzy ในฝรั่งเศส

## ระดับสโมสร
ฮิบเบิร์ตเกิดที่ลิเวอร์พูลและเติบโตในย่านไฮตัน ฮิบเบิร์ตเติบโตมาในฐานะแฟนบอลเอฟเวอร์ตัน และได้เข้าร่วมสโมสรตั้งแต่ยังเป็นเด็ก เขาเป็นสมาชิกของทีมเยาวชนเอฟเวอร์ตันที่คว้าแชมป์เอฟเอยูธคัพในปี ค.ศ. 1998 โดยเอาชนะแบล็กเบิร์นโรเวอส์ สามปีต่อมา เขาได้ลงประเดิมสนามให้กับทีมชุดใหญ่ในพรีเมียร์ลีกนัดที่พบกับเวสต์แฮมยูไนเต็ดเมื่อวันที่ 31 มีนาคม ค.ศ. 2001 สจ๊วร์ต เพียร์ซ กองหลังพันธุ์ดุของเวสต์แฮมฟาวล์ใส่ฮิบเบิร์ตทำให้เอฟเวอร์ตันได้จุดโทษ

ในฤดูกาล 2002–03 หลังจากที่สตีฟ วัตสัน แบ็กขวารุ่นพี่ได้รับบาดเจ็บ ฮิบเบิร์ตก็กลายเป็นตัวจริงให้กับทีมชุดใหญ่ของเอฟเวอร์ตัน Actim Index จัดอันดับให้เขาเป็นแบ็กขวาชาวอังกฤษที่ดีที่สุดในฤดูกาล 2004–05

เขาพลาดการลงเล่นช่วงท้ายฤดูกาล 2005–06 ด้วยปัญหาไส้เลื่อน และการเตรียมตัวสำหรับฤดูกาล 2006–07 ของเขาก็ต้องติดขัดหลังจากที่เขาติดเชื้อปรสิตคริปโตสปอริเดียม

## อ้างอิง

หมวดหมู่:บุคคลที่เกิดในปี พ.ศ. 2524
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากลิเวอร์พูล
หมวดหมู่:ฟุลแบ็กฟุตบอลชาย
หมวดหมู่:นักฟุตบอลชายชาวอังกฤษ
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นในพรีเมียร์ลีก
เหตุสะพานทางด่วนดาวคะนองถล่ม

เมื่อวันที่ 15 มีนาคม พ.ศ. 2568 เวลาประมาณ 01:48 น. สะพานทางพิเศษสายพระราม 3-ดาวคะนอง-วงแหวนรอบนอกตะวันตกที่อยู่ระหว่างการก่อสร้าง พังถล่มลงมาบนทางพิเศษเฉลิมมหานครและถนนจอมทองบูรณะ แขวงบางมด เขตจอมทอง กรุงเทพมหานคร ภัยพิบัติครั้งนี้ส่งผลให้มีผู้เสียชีวิต 7 ราย บาดเจ็บ 16 ราย และมีผู้คนติดอยู่ใต้ซากปรักหักพังประมาณ 30 ราย

## ภูมิหลัง
การก่อสร้างทางด่วนยกระดับเริ่มขึ้นใน พ.ศ. 2565 และคาดว่าจะเแล้วเสร็จในเดือนมิถุนายน พ.ศ. 2568

## ภัยพิบัติ
เมื่อเช้ามืดวันที่ 15 มีนาคม 2568 โครงสร้างคานคอนกรีตจากโครงการก่อสร้างสะพานทางพิเศษสายพระราม 3-ดาวคะนอง-วงแหวนรอบนอกตะวันตก พังถล่มทับสะพานทางพิเศษเฉลิมมหานครที่มีอยู่เดิม จุดถล่มอยู่ห่างจากด่านเก็บเงินประมาณ 200 เมตร มีการยืนยันผู้เสียชีวิต 7 ราย บาดเจ็บ 16 ราย และเชื่อว่ามีผู้ติดอยู่ใต้ซากปรักหักพังอีก 30 ราย

การพังทลายครั้งนี้ทำให้ทางพิเศษซึ่งเป็นเส้นทางเชื่อมต่อกับถนนพระรามที่ 2 ไปยังเขตบางขุนเทียนและเขตราษฎร์บูรณะในกรุงเทพมหานคร ขาดสะบั้นไปทั้งหมด นอกจากนี้ ถนนจอมทองบูรณะบริเวณที่สร้างสะพานก็ถูกปิดกั้นจนหมดทุกช่องทาง

## การกู้คืน
เมื่อเจ้าหน้าที่ไปถึงเจ้าหน้าที่กู้ภัยจากกองป้องกันและบรรเทาสาธารณภัย กรุงเทพมหานครร่วมกับมูลนิธิป่อเต็กตึ๊งได้ลงพื้นที่เข้าช่วยเหลือ ความพยายามค้นหาและกู้ภัยเริ่มต้นขึ้นทันทีหลังจากเกิดเหตุถล่ม โดยทีมผู้เชี่ยวชาญดำเนินการอย่างระมัดระวังเนื่องจากอาจเกิดการถล่มซ้ำจากโครงสร้างที่ไม่มั่นคง กรมป้องกันและบรรเทาสาธารณภัยได้จัดส่งอุปกรณ์กู้ภัยพิเศษและสุนัขค้นหาและกู้ภัยเพื่อช่วยค้นหาผู้รอดชีวิตและกู้ภัย ปฏิบัติการกู้ภัยยังคงดำเนินต่อไปตลอดทั้งวัน โดยเจ้าหน้าที่กู้ภัยทำงานเพื่อค้นหาผู้รอดชีวิตประมาณ 30 รายที่เชื่อว่าติดอยู่ใต้ซากปรักหักพัง

## ดูเพิ่ม
* เหตุโรงแรมรอยัลพลาซ่าถล่ม
* ถนนพระราม 2

## อ้างอิง

หมวดหมู่:อุบัติเหตุทางถนนในประเทศไทย
หมวดหมู่:กรุงเทพมหานครในปี พ.ศ. 2568
หมวดหมู่:เขตจอมทอง
หมวดหมู่:ภัยพิบัติในประเทศไทย
คีย์อีสต์

**คีย์อีสต์** () เป็นบริษัทเอเจนซี่จัดการนักแสดง ที่ก่อตั้งโดยแพ ยง-จุน อดีตนักแสดงชื่อดัง

## ประวัติ
ในเดือนพฤษภาคม ค.ศ. 2009 คีย์อีสต์ได้ซื้อกิจการบริษัท Digital Adventure Inc. ของญี่ปุ่น และเปลี่ยนให้เป็นบริษัทในเครือ

ในเดือนธันวาคม ค.ศ. 2010 คีย์อีสต์เข้าสู่อุตสาหกรรมการผลิตรายการโทรทัศน์ผ่านละครโทรทัศน์เกาหลีเรื่อง *[[มุ่งสู่ดาว ก้าวตามฝัน]]* สองปีต่อมาในปี ค.ศ. 2012 บริษัทได้เข้าสู่ประเทศจีน

ในเดือนมีนาคม ค.ศ. 2022 คีย์อีสต์ได้เข้าซื้อบริษัท Studio flow ด้วยการถือหุ้น 31.58%

ภายหลังได้รับการอนุมัติข้อตกลงการควบรวมกิจการกับ บริษัท โอโบอิ โปรเจ็ค จำกัด ในการประชุมคณะกรรมการบริษัทเมื่อวันที่ 9 สิงหาคม ค.ศ. 2022 แต่ละบริษัทก็ได้ดำเนินการตามขั้นตอนที่จำเป็นสำหรับการควบรวมกิจการแล้ว ในการประชุมคณะกรรมการครั้งถัดมาเมื่อวันที่ 14 กันยายน ปีเดียวกัน คณะกรรมการได้มีมติอนุมัติรายงานการเสร็จสิ้นการควบรวมกิจการในที่ประชุมสามัญตามมาตรา 526 วรรค 3 แห่งพระราชบัญญัติพาณิชย์ โดยมีมติคณะกรรมการบริหารประกาศให้สาธารณชนทราบ ดังนั้น ข้อเท็จจริงของการเสร็จสิ้นการควบรวมกิจการจึงต้องรายงานให้ผู้ถือหุ้นแต่ละรายทราบโดยการแจ้งต่อสาธารณชน

## อ้างอิง

หมวดหมู่:บริษัทด้านสื่อที่ก่อตั้งในปี พ.ศ. 2539
หมวดหมู่:ค่ายเพลงเกาหลีใต้
หมวดหมู่:บริษัทในเครือของเอสเอ็มเอนเตอร์เทนเมนต์
หมู่บ้านพงฮา

**หมู่บ้านพงฮา** () เป็นเมืองในจังหวัดคย็องซังใต้ ประเทศเกาหลีใต้ ตั้งอยู่ใกล้คิมแฮกับปูซานในบริิเวณเกาหลีใต้ฝั่งตะวันออกเฉียงใต้ หมู่บ้านพงฮามีชื่อเสียงจากการเป็นบ้านเกิดของอดีตประธานาธิบดีเกาหลีใต้ โน มู-ฮย็อน ผู้ฆ่าตัวตายที่นั่นในวันที่ 23 พฤษภาคม ค.ศ. 2009.

## อ้างอิง

## แหล่งข้อมูลอื่น
* Panoramio (Bongha is the village across the valley in this photo; Bonsan-ni is the closer one)
* travelro - photoes of Bongha
ทาคิบิ อามาโมริ

**ทาคิบิ อามาโมริ** (; ) เป็นนักเขียนนวนิยายชาวญี่ปุ่น เขาได้รับรางวัลไลต์โนเวล โชงากูกัง ครั้งที่ 15 จากซีรีส์เล่มแรกเรื่อง รักครั้งนี้มีคนนกเยอะไปมั้ย!

## ภาพรวม
อามาโมริ เติบโตและจบการศึกษาระดับมัธยมปลายในเมืองโทโยฮาชิ จังหวัดไอจิ เขาเริ่มเขียนนิยายตั้งแต่มัธยมปลาย และเข้าชมรมวรรณกรรมในมหาวิทยาลัย จากนั้นได้ส่งผลงานเข้าประกวดสำหรับนักเขียนหน้าใหม่สองครั้ง แต่ถูกปฏิเสธตั้งแต่รอบแรกทั้งสองครั้ง หลังจากจบมหาวิทยาลัย เนื่องจากภาระงานและความไม่มั่นใจในพรสวรรค์ อามาโมริจึงเลิกเขียนนิยายไป แต่ในที่สุดเขาก็กลับมาเขียนอีกครั้งเพื่อไล่ตามอาชีพในฝันของตน

ในปี พ.ศ. 2563 นิยายของเขาเรื่อง *รักครั้งนี้มีคนนกเยอะไปมั้ย!* () ได้รับรางวัลไลต์โนเวล โชงากูกัง ครั้งที่ 15 และได้เปิดตัวเล่มแรกของซีรีส์ รักครั้งนี้มีคนนกเยอะไปมั้ย! ในเดือนกรกฎาคม พ.ศ. 2564

อามาโมริ เคยกล่าวว่า มังงะเรื่องโปรดของเขาบางเรื่อง ได้แก่ *[[เธอผู้อันตรายต่อใจผม]]*, *[[สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~]]*, และ ''เรื่องวุ่นๆ ในชมรมศิลปะ'' โดยเขาระบุว่าสองเรื่องแรกเป็นแรงบันดาลใจในการสร้างผลงานของเขา

## อาชีพ

* *[[รักครั้งนี้มีคนนกเยอะไปมั้ย!]]* (ภาพประกอบโดย อิมิกิมูรุ ตีพิมพ์โดย กากาก้า บุนโก, 7 เล่ม, 2564–ปัจจุบัน)

## อ้างอิง


## แหล่งข้อมูลอื่น
* 
* 雨森たきび - Shōsetsuka ni Narō

หมวดหมู่:นักเขียนไลต์โนเวล
หมวดหมู่:บุคคลจากจังหวัดไอจิ
หมวดหมู่:บุคคลที่ยังมีชีวิตอยู่
หมวดหมู่:บทความที่มีข้อความภาษาญี่ปุ่น
แผ่นดินไหวในซะไกง์ พ.ศ. 2499

**แผ่นดินไหวในซะไกง์ พ.ศ. 2499** เกิดขึ้นในวันที่ 16 กรกฎาคม พ.ศ. 2499 เมื่อเวลา 15:07 UTC แผ่นดินไหวนี้เกิดขึ้นใกล้ซะไกง์ ประเทศพม่า แผ่นดินไหวนี้มีขนาด  7.1

มีผู้เสียชีวิตจากแผ่นดินไหวนี้ 38 คน เจดีย์หลายแห่งได้รับความเสียหายอย่างหนัก รวมถึงเจดีย์มี่นกู้น แผ่นดินไหวนี้อยู่ใกล้กับรอยเลื่อนฉาน-ซะไกง์ อย่างไรก็ตาม กลไกของจุดศูนย์กลางยังคงไม่ชัดเจน บริเวณใกล้จุดศูนย์กลางแผ่นดินไหวมีแรงสั่นในระดับ VIII (*อย่างรุนแรง*) ถึง IX (*ร้ายแรง*) ในมาตราเมร์กัลลี

## อ้างอิง

## แหล่งข้อมูลอื่น
* 

หมวดหมู่:แผ่นดินไหวในประเทศพม่า
หมวดหมู่:แผ่นดินไหวแบบรอยเลื่อนตามแนวระดับ
คุชราต (ประเทศปากีสถาน)

**คุชราต** (Gujrat) เป็นเมืองที่ใหญ่เป็นอันดับที่ 13 ของแคว้นปัญจาบ ประเทศปากีสถาน ตั้งอยู่บนฝั่งตะวันตกของแม่น้ำจนาพ เป็นเมืองที่มีประชากรมากเป็นอันดับ 16 ของปากีสถาน โดยมีประชากร 574,240 คนใน ปี 2023 เมืองคุชราต ซิอัลโกต และกุชรันวาลา เป็นส่วนหนึ่งของ "*สามเหลี่ยมทองคำของปัญจาบ*" เนื่องจากเมืองอุตสาหกรรมเหล่านี้มีเศรษฐกิจที่เน้นการส่งออก

## อ้างอิง

หมวดหมู่:เมืองในแคว้นปัญจาบ
วันกล้วยไม้แห่งชาติ

**วันกล้วยไม้แห่งชาติ** ตรงกับวันที่ 18 มกราคม ของทุกปี เป็นวันคล้ายวันสิ้นพระชนม์ของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ที่ได้รับการยกย่องให้เป็น "พระบิดาแห่งวงการกล้วยไม้ในประเทศไทย" จากการทรงนิพนธ์และทรงจัดพิมพ์หนังสือ ตำราเล่นกล้วยไม้ เล่มแรกของประเทศไทย เมื่อปี พ.ศ. 2460 เพื่อเผยแพร่ความรู้ให้กับประชาชนที่สนใจปลูกเลี้ยงกล้วยไม้เป็นงานอดิเรก ทำให้การปลูกเลี้ยงกล้วยไม้ขยายตัวออกสู่ประชาชนอย่างแพร่หลาย

เมื่อวันที่ 1 เมษายน พ.ศ. 2568 ที่ประชุมคณะรัฐมนตรีไทย คณะที่ 64 อนุมัติตามที่กระทรวงเกษตรและสหกรณ์เสนอ โดยกำหนดให้วันที่ 18 มกราคม ซึ่งตรงกับวันคล้ายวันสิ้นพระชนม์ของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เป็นวันสำคัญของชาติ แต่ไม่ถือเป็นวันหยุดราชการ โดยได้รับความเห็นชอบจากสมาชิกราชสกุลบริพัตรผู้อาวุโสแล้ว เริ่มตั้งแต่วันที่ 18 มกราคม พ.ศ. 2569

## ดูเพิ่ม

* กล้วยไม้ในประเทศไทย

## อ้างอิง

หมวดหมู่:วันสำคัญของไทย
หมวดหมู่:ประเทศไทยในปี พ.ศ. 2568
หมวดหมู่:วันสำคัญในเดือนมกราคม
หมวดหมู่:กล้วยไม้
เควิน เมานุสเซิน

**เควิน ยัน เมานุสเซิน** (, ; เกิด 5 ตุลาคม ค.ศ. 1992) เป็นนักแข่งรถชาวเดนมาร์ก ปัจจุบันแข่งรถในการแข่งขันเอฟไอเอเวิลด์เอนดูแรนซ์แชมเปียนชิปให้แก่ดับเบิลยูอาร์ที และการแข่งขันไอเอ็มเอสเอสปอตส์คาร์แชมเปียนชิปให้แก่อาร์แอลแอลในฐานะนักขับจากโรงงานผู้ผลิตบีเอ็มดับเบิลยู เมานุสเซินเคยเข้าร่วมการแข่งขันฟอร์มูลาวันตั้งแต่ฤดูกาล  ถึง  และฤดูกาล  ถึง 

เมานุสเซินเกิดและเติบโตที่เมืองรอสกิลด์ โดยเขาเป็นบุตรของผู้ชนะประจำรุ่นของการแข่งขัน 24 ชั่วโมง เลอม็อง สี่สมัย และอดีตนักแข่งรถฟอร์มูลาวัน ยัน เมานุสเซิน เขาเริ่มแข่งรถคาร์ตเมื่ออายุแปดขวบ ก่อนที่จะเลื่อนขึ้นสู่การแข่งขันฟอร์มูลาเยาวชนใน ค.ศ. 2008 และได้ตำแหน่งแชมป์แรกจากการแข่งขันเดนิชฟอร์มูลาฟอร์ดแชมเปียนชิปในปีเดียวกัน จากนั้นเขาได้อันดับรองชนะเลิศในการแข่งขันฟอร์มูลาเรอโนเอ็นอีซีในฤดูกาล 2009 โดยเป็นรองเพียงอังตอนียู แฟลิกส์ ดา กอชตา และการแข่งขันบริติชฟอร์มูลาทรีอินเตอร์แนชันนัลซีรีส์ในฤดูกาล 2011 โดยเป็นรองเพียงฟีลีปี นาแซร์ เขาเข้าแข่งขันต่อในรายการฟอร์มูลาเรอโน 3.5 ฤดูกาล 2012 และเป็นแชมป์ในฤดูกาลถัดมากับเดอาแอมแอ็ส

เมานุสเซินเป็นสมาชิกโครงการสนับสนุนนักแข่งรุ่นใหม่ของแมกลาเรนตั้งแต่ ค.ศ. 2010 และเซ็นสัญญาเข้าร่วมการแข่งขันฟอร์มูลาวันกับแมกลาเรนในฤดูกาล  โดยจับคู่กับเจนสัน บัตทัน เขาเข้าร่วมการแข่งขันออสเตรเลียนกรังด์ปรีซ์เป็นรายการแรกและจบอันดับที่สองบนโพเดียม ทำให้เขาเป็นนักขับที่เปิดตัวด้วยอันดับสูงที่สุดนับตั้งแต่ฌัก วีลเนิฟว์ ในฤดูกาล  เขาถูกแทนที่โดยเฟร์นันโด อาลอนโซ ในฤดูกาล  ถึงอย่างนั้นเขาก็ยังอยู่กับแมกลาเรนในฐานะนักขับสำรอง และเข้าแข่งขันแทนอาลอนโซในการแข่งขันเปิดฤดูกาล เมานุสเซินเข้าแข่งขันในฤดูกาล  กับเรอโนจนจบฤดูกาล ก่อนจะย้ายไปแข่งให้แก่ฮาสตั้งแต่ฤดูกาล  จนสิ้นสุดฤดูกาล  โดยเขาได้อันดับที่เก้าเป็นอันดับที่ดีที่สุดของเขาในการชิงแชมป์โลกประเภทนักขับของฤดูกาล  เมานุสเซินย้ายไปแข่งไอเอ็มเอสเอสปอตส์คาร์แชมเปียนชิปกับคาดิลแลคในฤดูกาล 2021 โดยชนะการแข่งขันดีทรอยต์คลาสสิก เขายังเข้าร่วมการแข่งขันหนึ่งรายการของอินดีคาร์ซีรีส์กับแอร์โรว์แมกลาเรน เช่นเดียวกับการแข่งขัน 24 ชั่วโมง เลอม็อง ให้แก่ไฮคลาสร่วมกับบิดาของเขา

เมานุสเซินกลับมาแข่งฟอร์มูลาวันกับฮาสในฤดูกาล  แทนที่นีคีตา มาเซปิน โดยเขาได้ตำแหน่งโพลแรกในการแข่งขันเซาเปาลูกรังด์ปรีซ์ เขารักษาตำแหน่งไว้ได้ในฤดูกาล  และ  ซึ่งหลังการแข่งขันอิตาเลียนกรังด์ปรีซ์ของฤดูกาลหลัง เขาได้กลายเป็นนักขับคนแรกที่ได้รับโทษแบนหนึ่งการแข่งขันนับตั้งแต่รอแม็ง โกรฌ็อง อดีตนักขับร่วมทีมของเขาที่เคยได้รับโทษในฤดูกาล  ก่อนที่เขาจะแยกทางกับทีมหลังสิ้นสุดฤดูกาล เมานุสเซินมีผลงานเป็นตำแหน่งโพลครั้ง รอบเร็วที่สุดครั้ง และอันดับบนโพเดียมครั้งในการแข่งขันฟอร์มูลาวัน เขาครองสถิติฟอร์มูลาวันสำหรับนักขับที่ออกตัวมากที่สุดโดยไม่เคยขึ้นนำในหนึ่งรอบของการแข่งขัน ( ครั้ง) เมานุสเซินกลับมาแข่งรถสปอร์ตใน ค.ศ. 2025 โดยเข้าร่วมบีเอ็มดับเบิลยูในฐานะนักขับจากโรงงานผู้ผลิต

## สถิติการแข่งรถคาร์ต
### สรุปอาชีพนักแข่งรถคาร์ต

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ฤดูกาลกำลังดำเนินอยู่ หลังจบฤดูกาลการแข่งขัน 

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด

## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถชาวเดนมาร์ก
หมวดหมู่:นักแข่งรถสูตรหนึ่งชาวเดนมาร์ก
ฮิโรชิ ชิโรกูมะ

**ฮิโรชิ ชิโรกูมะ** (, เกิด 4 สิงหาคม 1979) เป็นนักพากย์ชายชาวญี่ปุ่น เกิดที่โยโกฮามะ จังหวัดคานางาวะ สังกัดโพรดักชันเบาบับ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2522
หมวดหมู่:บุคคลจากโยโกฮามะ
หมวดหมู่:นักพากย์ชายชาวญี่ปุ่น
ยูอิ คนโด

**ยูอิ คนโด** (, เกิด 28 มิถุนายน 1988) เป็นนักพากย์หญิงชาวญี่ปุ่น เกิดที่จังหวัดคานางาวะ สังกัดเค็นยูออฟฟิศ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2531
หมวดหมู่:บุคคลจากจังหวัดคานางาวะ
หมวดหมู่:นักพากย์หญิงชาวญี่ปุ่น
ฮารูกะ ชาโมโตะ

**ฮารูกะ ชาโมโตะ** (, เกิด 12 พฤศจิกายน 1996) เป็นนักพากย์หญิงชาวญี่ปุ่น เกิดที่จังหวัดไอจิ ไม่ได้อยู่สังกัดค่ายไหน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2539
หมวดหมู่:บุคคลจากจังหวัดไอจิ
หมวดหมู่:นักพากย์หญิงชาวญี่ปุ่น
เจ้าหญิงลูอีซแห่งออร์เลอ็อง

**เจ้าหญิงลูอีซแห่งออร์เลอ็อง** (พระนามเต็ม: ลูอีซ ฟร็องซัวส์ มารี ลอร์ว; 24 กุมภาพันธ์ พ.ศ. 2425 - 18 เมษายน พ.ศ. 2501) ทรงเป็นเจ้าหญิงแห่งฝรั่งเศส และเป็นพระราชอัยยิกา (ยาย) ในสมเด็จพระราชาธิบดีฆวน การ์โลสที่ 1 แห่งสเปน เป็นพระราชปัยยิกา (ยายทวด) ในสมเด็จพระราชาธิบดีเฟลิเปที่ 6 แห่งสเปน นอกจากนี้ยังทรงเป็นพระราชมาตุจฉา (น้าหญิง) ในพระเจ้ามานูแวลที่ 2 แห่งโปรตุเกส
## พระประวัติ
เจ้าหญิงลูอีซ ประสูติเมื่อปี พ.ศ. 2425 ในฐานะเจ้าหญิงแห่งฝรั่งเศส เป็นพระธิดาพระองค์เล็กใน เจ้าชายฟิลิปป์ เคานต์แห่งปารีส และ เจ้าหญิงมารีอา อีซาแบลแห่งออร์เลอ็อง ทรงมีพระเชษฐา และพระภคินี คือ
*เจ้าหญิงอเมลีแห่งออร์เลอ็อง 
*เจ้าชายฟิลิปป์ ดยุกแห่งออร์เลอ็อง
*เจ้าหญิงเฮเลเนอแห่งออร์เลอ็อง
*เจ้าหญิงอีซาแบลแห่งออร์เลอ็อง (ค.ศ. 1878–1961)
*เจ้าชายแฟร์ดีนันด์ ดยุกแห่งมงต์เปอร์ซิเออร์

พระบิดาของพระองค์เป็นผู้อ้างสิทธิ์ในพระราชบัลลังก์ฝรั่งเศส ในพระนาม **พระเจ้าฟิลิปป์ที่ 7 แห่งฝรั่งเศส** ในปี พ.ศ. 2474 เมื่อมีการประกาศสาธารณรัฐสเปนที่สอง ครอบครัวของพระองค์ได้ย้ายออกจากสเปนไปยังอิตาลี และต่อมาเสด็จไปประทัยที่สวิตเซอร์แลนด์ ในปี พ.ศ. 2482 หลังจากที่ฟรันซิสโก ฟรังโก ได้รับชัยชนะในสงครามกลางเมืองสเปน พวกเขาก็กลับไปยังสเปนและตั้งรกรากในเมืองเซบิยา
## เสกสมรส
เจ้าหญิงลูอีซแห่งออร์เลอ็อง ทรงเสกสมรสกับ เจ้าชายการ์โลสแห่งบูร์บง-ซิซิลีทั้งสอง เมื่อวันที่ 16 พฤศจิกายน พ.ศ. 2450 โดยงานเสกสมรสจัดขึ้น ณ วุร์สเตอร์เชอร์ โดยมีพระบุตร 4 พระองค์ คือ
* เจ้าชายการ์โลสแห่งบูร์บง-ซิซิลีทั้งสอง
*เจ้าหญิงมารีอา เด ลอส โดโลเรสแห่งบูร์บง-ซิซิลีทั้งสอง
*เจ้าหญิงมารีอา เด ลาส เมร์เซเดสแห่งบูร์บง-ซิซิลีทั้งสอง
*เจ้าหญิงมารีอา เด ลา เอสเพรันซาแห่งบูร์บง-ซิซิลีทั้งสอง

ภายหลังการเสกสมรสแล้ว พระองค์ทรงกลายเป็นพระมารดาเลี้ยงใน อินฟันเตอัลฟอลโซ ดยุกแห่งกาลาเบรีย , อินฟันเตแฟร์นันโด และ เจ้าหญิงอีซาแบล อัลฟงอซาแห่งบูร์บง-ซิซิลีทั้งสอง พระโอรสและพระธิดาที่ประสูติจากพระชายาพระองค์แรก คือ มารีอา เด ลาสเมร์เซเดส เจ้าหญิงแห่งอัสตูเรียส ซึ่งสิ้นพระชนม์ไปแล้ว

File:Coat of arms of Louise of Orléans (1882–1958) as Spanish Infanta.svg|ตราอาร์มประจำพระองค์ในฐานะ อินฟันตาแห่งสเปน


## อ้างอิง
*Généalogie des rois et des princes by Jan-Charles Volkmann Edit. Jean-Paul Gisserot (1998)

หมวดหมู่:ราชวงศ์ออร์เลอ็อง
หมวดหมู่:ราชวงศ์ฝรั่งเศส
หมวดหมู่:เจ้าหญิงฝรั่งเศส
หมวดหมู่:เจ้าหญิงสเปน
หมวดหมู่:เจ้าหญิงซิซิลี
ม
หมวดหมู่:เจ้าหญิงบูร์บง-ซิซิลีทั้งสอง
พายุหิมะดอกไม้

thumb|180x180px| พายุหิมะซากุระ
thumb|225x225px| (วิดีโอ) พายุหิมะดอกไม้
**พายุหิมะดอกไม้** () หมายถึงลักษณะที่กลีบดอกไม้กระพือลงมาราวกับหิมะที่กำลังตก

ในญี่ปุ่น เมื่อพูดถึงดอกไม้แล้วมักจะหมายถึงดอกซากุระ โดยเฉพาะอย่างยิ่งในโลกของบทกวีไฮกุและวากะ ดังนั้นคำว่า "พายุหิมะดอกไม้" ก็มักใช้หมายถึงดอกซากุระที่บานเต็มที่แล้วโปรยปรายเหมือนพายุหิมะ

ในโลกแห่งไฮกุ ภาพดอกซากุระที่ร่วงหล่นลงมาเป็นเหมือนเกล็ดหิมะ ถือเป็นลักษณะเฉพาะของฤดูใบไม้ผลิ (โดยเฉพาะช่วงปลายฤดูใบไม้ผลิถึงต้นฤดูร้อน) ดังนั้น "พายุหิมะดอกไม้" จึงถือเป็นคำประจำฤดูของฤดูใบไม้ผลิ

## อ้างอิง

หมวดหมู่:ดอกไม้
ลุค แบ็ค (ภาพยนตร์)

เป็นภาพยนตร์แอนิเมชันญี่ปุ่นแนวเรื่องราวแนวก้าวผ่านวัยและดรามาปี 2024 ที่ดัดแปลงจากมังงะเว็บแบบวันช็อต ลุค แบ็ค ของ ทัตสึกิ ฟุจิโมโตะ ภาพยนตร์กำกับโดย  ซึ่งยังทำหน้าที่เขียนบทและออกแบบตัวละคร พร้อมทั้งอำนวยการสร้างโดย Studio Durian นำแสดงโดย ยูมิ คาวาอิ และ มิซึกิ โยชิดะ ในบทเด็กสาวสองคนที่หลงใหลในการวาดภาพ—ฟูจิโนะ (คาวาอิ) สาวที่ร่าเริง กับ เคียวโมโตะ (โยชิดะ) เด็กสาวผู้เก็บตัวและไม่ไปโรงเรียน ซึ่งพรสวรรค์ด้านศิลปะของเธอทำให้ฟูจิโนะเกิดความรู้สึกแข่งขัน จนนำไปสู่ความสัมพันธ์ที่แน่นแฟ้นขึ้นผ่านโศกนาฏกรรมจากเหตุความรุนแรงครั้งใหญ่

ลุค แบ็ค ฉายรอบปฐมทัศน์ที่งาน เทศกาลภาพยนตร์แอนิเมชันนานาชาติอันเนซี ประเทศฝรั่งเศส ในเดือนมิถุนายน 2024 และเข้าฉายในโรงภาพยนตร์ญี่ปุ่นโดย Avex Pictures เมื่อวันที่ 28 มิถุนายน 2024

## โครงเรื่อง

อายูมุ ฟูจิโนะ( เป็นนักเรียนประถมศึกษาที่มีพรสวรรค์ในการวาดมังงะ และได้ตีพิมพ์ในหนังสือพิมพ์ของโรงเรียนหลังจากได้รับการยกย่องในทักษะของเธอ แต่ถูกท้าทายโดย เคียวโมโตะ ซึ่งเริ่มตีพิมพ์มังงะของตนเองร่วมกับ ฟูจิโนะ แต่ ฟูจิโนะ พบว่าเธอเป็นศิลปินที่เหนือกว่าเขา ด้วยความโกรธเคือง ฟูจิโนะทุ่มเทเพื่อพัฒนาทักษะของเธอ และเริ่มมีความแปลกแยกจากเพื่อนและครอบครัวขณะที่พยายามทำให้ เคียวโมโตะ แย่งลูกค้า ในที่สุดทั้งสองร่วมมือกันสร้างมังงะที่ได้รับความชื่นชม ในช่วงวัยรุ่น ฟูจิโนะได้รับแจ้งว่าจะถูกจัดอันดับ แต่เธอเลือกที่จะไม่เข้าร่วมเนื่องจากต้องการศึกษาด้านศิลปะอย่างเป็นทางการ โดยฟูจิโนะดำเนินต่อโดยไม่มี เคียวโมโตะ และเขียนมังงะที่ได้รับความนิยมมากจนได้รับการดัดแปลงเป็นอนิเมะ

เรื่องราวจบลงเมื่อ ฟูจิโนะ คอยเฝ้ารอเคียวโมโตะเพื่อเป็นกำลังใจให้เธอ และตัดสินใจกลับมาวาดมังงะอีกครั้งเพื่อระบุเหตุผลที่เธอใช้ชีวิตต่อไป

## นักแสดง

## การผลิต
ในเดือนกุมภาพันธ์ 2024 มีการประกาศสร้างภาพยนตร์อนิเมะจากมังงะ ลุค แบ็ค  ต่อมาในเดือนมีนาคม 2024 มีการประกาศว่านักพากย์ คาวาอิ และ โยชิดะ จะมารับบทให้เสียงเป็น ฟูจิโนะ และ เคียวโมโตะ ตามลำดับ

### ดนตรี

เพลงประกอบของภาพยนตร์แต่งโดย ฮารุกะ นากามุระ ส่วนเพลงธีมของเรื่อง "Light Song" แต่งโดย นากามุระ และขับร้องโดย อุราระ

## การตอบรับ

### รายได้จากบ็อกซ์ออฟฟิศ

*ลุค แบ็ค* ทำรายได้  ล้านดอลลาร์ในญี่ปุ่น และ  ล้านดอลลาร์จากตลาดต่างประเทศ รวมเป็นรายได้ทั่วโลก  ล้านดอลลาร์ ในช่วงสุดสัปดาห์เปิดตัว ภาพยนตร์ทำรายได้กว่า 227 ล้านเยน (ประมาณ  ล้านดอลลาร์) ที่บ็อกซ์ออฟฟิศญี่ปุ่น ภายในวันที่ 17 กรกฎาคม หลังฉายไป 18 วัน ภาพยนตร์ทำรายได้รวม 1,017,961,780 เยน (ประมาณ  ล้านดอลลาร์)

## อ้างอิง

## แหล่งข้อมูลอื่น
*  
* 
* 

หมวดหมู่:ภาพยนตร์แอนิเมชันที่มีฉากในประเทศญี่ปุ่น
จูเซปเป แบร์โกมี

**จูเซปเป แบร์โกมี** OMRI (, เกิด 22 ธันวาคม ค.ศ. 1963) เป็นอดีตนักฟุตบอลอาชีพชาวอิตาลีที่ใช้ชีวิตค้าแข้งทั้งอาชีพกับอินเตอร์มิลาน เขาได้รับการยกย่องว่าเป็นหนึ่งในกองหลังชาวอิตาลีที่ยิ่งใหญ่ที่สุดตลอดกาล และเป็นหนึ่งในผู้เล่นที่ดีที่สุดในยุคของเขา ได้รับเลือกจากเปเล่ให้เป็นส่วนหนึ่งของฟีฟ่า 100 ในปี ค.ศ. 2004

แบร์โกมีเป็นวันคลับแมนที่ถือสถิติการลงสนามให้กับสโมสรมากที่สุดเป็นเวลาหลายปี ในขณะที่ยังเป็นกัปตันทีมมาอย่างยาวนานอีกด้วย เขาถูกเรียกด้วยความรักว่า *"โลซิโอ"* ("ลุง") เนื่องมาจากคิ้วดกหนาและหนวดที่เขาไว้ตั้งแต่ยังเป็นเด็ก ซึ่งทำให้เพื่อนร่วมทีมอย่างจานเปียโร มารินี นึกถึงรูปลักษณ์ของลุงของเขาเอง

เบอร์โกมีทำงานเป็นนักวิจารณ์ที่สกายสปอร์ตส์อิตาเลียและมักจะร่วมวิจารณ์แมตช์เซเรียอาร่วมกับฟาบีโอ คาเรสซา

## ระดับสโมสร
แบร์โกมีเกิดที่เมืองมิลาน เขาเริ่มฝึกซ้อมกับทีมชุดใหญ่ของอินเตอร์มิลานตั้งแต่อายุเพียง 16 ปี และลงประเดิมสนามในฟุตบอลอาชีพในศึกโกปปาอีตาเลีย ฤดูกาล 1979–80 โดยพบกับยูเวนตุส ซึ่งเป็นคู่ปรับสำคัญ ที่เมืองตูริน เมื่อวันที่ 30 มกราคม ค.ศ. 1980 ในช่วงฤดูกาล 1980–81 เมื่ออายุได้ 17 ปี เขาได้ลงประเดิมสนามในเซเรียอาในเกมเหย้าที่ชนะ โกโม 2–1 เมื่อวันที่ 22 กุมภาพันธ์ ค.ศ. 1981 หลังจากคว้าแชมป์โกปปาอีตาเลียในปีถัดมา และยังพาทีมเข้าถึงรอบรองชนะเลิศของยูโรเปียนคัพพร้อมกับทำผลงานได้อย่างสม่ำเสมอ ในไม่ช้าเขาก็ได้เป็นส่วนหนึ่งของทีมชาติอิตาลีชุดใหญ่

แบร์โกมีใช้เวลาในอาชีพค้าแข้งกับอินเตอร์ และได้เป็นกัปตันทีม ตลอด 20 ฤดูกาลในเซเรียอาที่เขาลงเล่นนั้น มักจะอยู่ภายใต้ร่มเงาของเอซี มิลาน เนื่องจากเขาคว้าแชมป์ *สคูเด็ตโต้* ได้เพียงครั้งเดียวเท่านั้นในช่วงฤดูกาล 1988–89 ที่พวกเขาทำลายสถิติหลายอย่าง อย่างไรก็ตาม เขาสามารถคว้าแชมป์ยูฟ่าคัพได้ถึงสามสมัย (1990–91, 1993–94 และ 1997–98 และยังเข้าถึงรอบชิงชนะเลิศได้เป็นครั้งที่สี่ในปี 1997  )  ในช่วงเวลาหนึ่ง เขาได้สร้างสถิติทั้งการลงเล่นมากที่สุดในฟุตบอลสโมสรยุโรป และเป็นผู้เล่นชาวอิตาลีที่ลงเล่นในแดร์บีเดลลามาดอนนีนามากที่สุด ซึ่งต่อมาทั้งสองรายการถูกทำลายโดยเปาโล มัลดินี

แบร์โกมีเลิกเล่นในปี ค.ศ. 1999 เมื่ออายุเกือบ 36 ปี โดยถือสถิติการลงสนามมากที่สุดให้กับอินเตอร์ (758) จนถึงปลายเดือนกันยายน ค.ศ. 2011 เมื่อเขาถูกแซงหน้าโดยฆาบิเอร์ ซาเนตติ เขายังยิง 28 ประตูให้กับสโมสร จากทั้งหมด 96 นัด ปัจจุบันเขาถือครองสถิติการลงเล่นมากที่สุดในยูฟ่าคัพ โดยรวมเขาลงเล่น 117 นัดในการแข่งขันสโมสรยูฟ่าโดยไม่สามารถทำประตูได้เลย ในเดือนมีนาคม ค.ศ. 2004 เขาได้รับเลือกจากเปเล่ให้เป็นหนึ่งใน 125 นักฟุตบอลที่ยิ่งใหญ่ที่สุดที่ยังมีชีวิตอยู่

## อ้างอิง

หมวดหมู่:บุคคลที่เกิดในปี พ.ศ. 2506
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากมิลาน
หมวดหมู่:นักฟุตบอลชายชาวอิตาลี
หมวดหมู่:กองหลังฟุตบอลชาย
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ฟีฟ่า 100
มหาสงครามกู้แผ่นดิน 3: เปลวเพลิงแห่งโชคชะตา

**มหาสงครามกู้แผ่นดิน 3: เปลวเพลิงแห่งโชคชะตา** () เป็นภาพยนตร์ญี่ปุ่นแนวสงครามอิงประวัติศาสตร์ในปี พ.ศ. 2566 กำกับโดยชินซูเกะ ซาโต สร้างจากซีรีส์มังงะเรื่อง *[[สงครามผงาดบัลลังก์จิ๋นซี]]* หรือ *Kingdom* ผลงานของยาซูฮิซะ ฮาระ  เป็นภาคต่อของภาพยนตร์เรื่อง *[[มหาสงครามกู้แผ่นดิน]]* (พ.ศ. 2562) และ *[[มหาสงครามกู้แผ่นดิน 2]]* (พ.ศ. 2565) ภาพยนตร์นำแสดงโดยเค็นโตะ ยามาซากิ, เรียว โยชิซาวะ, คันนะ ฮาชิโมโตะ, ทากาโอะ โอซาวะ และมาซามิ นางาซาวะ ในฐานะนักแสดงที่กลับมารับบทเดิมในภาพยนตร์ ภาพยนตร์ออกฉายในวันที่ 28 กรกฎาคม พ.ศ. 2566

ภาพยนตร์ภาคต่อ  *[[มหาสงครามกู้แผ่นดิน: ยอดขุนศึกคืนสมรภูมิ]]* ออกฉายในวันที่ 12 กรกฎาคม พ.ศ. 2567

## นักแสดง
* เค็นโตะ ยามาซากิ รับบท ซิ่น
* เรียว โยชิซาวะ รับบท อิ๋งเจิ้ง
* คันนะ ฮาชิโมโตะ รับบท เหอเหลี่ยวเตียว
* นานะ เซโนะ รับบท เชียงฮุ่ย
* อามาเนะ โอกายามะ รับบท เหว่ยผิง
* ทากาฮิโระ มิอูระ รับบท เหว่ยเต้า
* ชินโนซูเกะ มิตสึชิมะ รับบท ปี้
* คูนิโตะ วาตานาเบะ รับบท ซ่างลู่
* โทงิ มากาเบะ รับบท เพ่ยล่าง
* โซ คากุ รับบท หลงชวน
* มิโอ ทานากะ รับบท ยวน
* ทากายูกิ ฮามัตสึ รับบท เจ๋อกุย
* เคียวซูเกะ ยามะ รับบท โหย่วอี้
* ยูซูเกะ ฮิรายามะ รับบท เหมิงอู่
* ริกุ ฮิงาวาระ รับบท  เหมิงอี้
* เอริ มูรากาวะ รับบท โหยวหลี่
* ฮินาโกะ ซากูราอิ รับบท ตงเหม่ย
* อัง วาตานาเบะ รับบท จื่อเซี่ย
* โยซูเกะ อาซาริ รับบท ย่าเหมิน
* เท็ตตะ ซูงิโมโตะ รับบท เต้าเจี้ยน
* ยูอิ ซากูมะ รับบท ไห่เนี่ย
* มิตสึโอมิ ทากาฮาชิ รับบท กานยาง
* มาซายะ คาโตะ รับบท สื้อซื่อ
* มาซาฮิโระ ทากาชิมะ รับบท ชางเหวินจวิน
* จุง คานาเมะ รับบท เถิง
* ยูกิ ยามาดะ รับบท ว่านจี๋
* คาตาโอกะ ไอโนซูเกะ รุ่นที่หก รับบท เฝิงจี้
* โคจิ ยามาโมโตะ รับบท จ้าวจวง
* มาซามิ นางาซาวะ รับบท หยางตวนเหอ
* ฮิโรชิ ทามากิ รับบท ชางผิงจวิน
* โคอิจิ ซาโต รับบท หลี่ว์ปู้เหวย
* ชุง โองูริ รับบท หลี่มู่
* โคจิ คิกกาวะ รับบท ผังหน่วน
* ทากาโอะ โอซาวะ รับบท หวังฉี

## อ้างอิง

## แหล่งข้อมูลอื่น
*

หมวดหมู่:ภาพยนตร์ที่ออกฉายในปี พ.ศ. 2566
หมวดหมู่:ภาพยนตร์ญี่ปุ่นในคริสต์ทศวรรษ 2020
หมวดหมู่:ภาพยนตร์ที่มีฉากในประเทศจีน
หมวดหมู่:ภาพยนตร์โดยโตโฮ
หมวดหมู่:การพรรณนาทางวัฒนธรรมของจิ๋นซีฮ่องเต้
เมษายน พ.ศ. 2568

**เมษายน พุทธศักราช 2568** เป็นเดือนที่ 4 ของปี พ.ศ. 2568 วันแรกของเดือนเป็นวันอังคาร วันสุดท้ายของเดือนเป็นวันพุธ

## [[สถานีย่อย:เหตุการณ์ปัจจุบัน]]

หมวดหมู่:เมษายน
*2568-4
โยชิโกะ ซากากิบาระ

**โยชิโกะ ซากากิบาระ** (, เกิด 31 พฤษภาคม 1956) เป็น นักแสดง นักพากย์ และ ผู้บรรยายเรื่อง ชาวญี่ปุ่น ปัจจุบันเป็นฟรีแลนซ์ เกิดที่เซ็งโงกุ เขตไทโต โตเกียว เติบโตในเมืองคาชิวะ จังหวัดจิบะ

ผลงานที่โดดเด่น ได้แก่ คุชานะ ใน มหาสงครามหุบเขาแห่งสายลม และ ฮามัน คาร์น ใน โมบิลสูท เซต้ากันดั้ม (รวมถึงโมบิลสูท กันดั้ม ดับเบิ้ลเซต้า) เป็นต้น

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2499
หมวดหมู่:บุคคลจากโตเกียว
หมวดหมู่:บุคคลจากจังหวัดชิบะ
หมวดหมู่:นักพากย์หญิงชาวญี่ปุ่น
Quasipaa

***Quasipaa*** เป็นสกุลของกบ ในวงศ์ Dicroglossidae สกุลนี้ไม่มีชื่อสามัญที่แน่ชัด แต่มีหลายชนิดที่เรียกว่า *กบหนาม* พบได้ในเอเชียตะวันออกและเอเชียตะวันออกเฉียงใต้ ตั้งแต่ประเทศไทยและประเทศกัมพูชาจนถึงภาคใต้และภาคตะวันออกของประเทศจีน

## อนุกรมวิธาน
*Quasipaa* ถูกเสนอครั้งแรกให้เป็นสกุลย่อยของสกุล *Paa* (ปัจจุบันถือว่าอยู่ในสกุล *[[Nanorana]]*) ต่อมาจึงได้รับการยกลำดับเป็นสกุล และจากการวิเคราะห์วิวัฒนาการเชิงโมเลกุลได้ยืนยันว่าเป็นกลุ่มสิ่งมีชีวิตที่มีบรรพบุรุษร่วมกันของสกุล *Quasipaa*

เดิมมีการอธิบายชนิดแต่ละชนิดในสกุล *[[Rana (genus)|Rana]]* ไว้มากมาย แม้ว่าจะได้แบ่งสกุล *Rana* ซึ่งกว้างมากออกเป็นจำพวกที่เล็กกว่าแล้ว แต่กบในสกุล *Quasipaa* ในปัจจุบันยังคงจัดอยู่ในวงศ์กบแท้ (Ranidae) ในบางครั้งอยู่ในวงศ์ย่อย Dicroglossinae จนกระทั่ง Dicroglossinae ได้รับการยกลำดับขึ้นเป็นวงศ์ (Dicroglossidae) อนุกรมวิธานของ Dicroglossidae ยังคงไม่ชัดเจน

## ชนิด
สกุลนี้มีทั้งหมด 11 ชนิด

## การอนุรักษ์และการใช้ประโยชน์
องค์การระหว่างประเทศเพื่อการอนุรักษ์ธรรมชาติ (IUCN) ได้ประเมิน *Quasipaa* จำนวน 10 ชนิด หนึ่งในนั้นจัดเป็น "ข้อมูลไม่เพียงพอ" อีกชนิดหนึ่งจัดเป็น "ชนิดใกล้ถูกคุกคาม" และชนิดที่เหลือจัดเป็น "ชนิดเปราะบางต่อการสูญพันธุ์" หรือ "ชนิดใกล้สูญพันธุ์" *Quasipaa* อาจเป็นกบที่มีขนาดค่อนข้างใหญ่ และส่วนใหญ่จะถูกจับมาบริโภค และยังถูกคุกคามจากการสูญเสียถิ่นที่อยู่อาศัยอีกด้วย

## เชิงอรรถและอ้างอิง

หมวดหมู่:วงศ์กบลิ้นส้อม
โค บงโกบาระ

**โค บงโกบาระ** (, เกิด 9 เมษายน) เป็นนักพากย์ชายชาวญี่ปุ่น เกิดในรัฐแคลิฟอร์เนีย สหรัฐอเมริกา สังกัดอาตส์วิชัน สำเร็จการศึกษาจากสถาบันการบรรยายและการแสดงแห่งญี่ปุ่น

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากรัฐแคลิฟอร์เนีย
หมวดหมู่:นักพากย์ชายชาวญี่ปุ่น
อัตสึกิ นากามูระ

**อัตสึกิ นากามูระ** (, เกิด 15 มิถุนายน) เป็นนักพากย์หญิงชาวญี่ปุ่น เกิดที่จังหวัดไซตามะ สังกัด HIGH PINE

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดไซตามะ
หมวดหมู่:นักพากย์หญิงชาวญี่ปุ่น
โมโมโกะ เซโตะ

**โมโมโกะ เซโตะ** (, เกิด 17 สิงหาคม 2004) เป็นนักพากย์หญิงชาวญี่ปุ่น เกิดที่จังหวัดไซตามะ สังกัด HIGH PINE

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2547
หมวดหมู่:บุคคลจากจังหวัดไซตามะ
หมวดหมู่:นักพากย์หญิงชาวญี่ปุ่น
จิง อูรายามะ

**จิง อูรายามะ** (, เกิด  20 กรกฎาคม 1956) เป็นนักแสดงและนักพากย์ชาวญี่ปุ่น เกิดที่จังหวัดโอซากะ สังกัดค่ายโพรดักชันแทงก์

ผลงานพากย์ที่โดดเด่นของเขาได้แก่ ไทเซ็มโบ เอ็งกาซัง ใน โทนาริ โนะ โยไกซัง, ผู้อำนวยการโรงเรียนในนินจารันทาโร่, กินจิโร เนซึ ใน ปริศนาบ้านเก่า เงามรณะ, สกินเนอร์ ใน ระ-ทะ-ทู-อี่ พ่อครัวตัวจี๊ด หัวใจคับโลก และ อิการิ ใน มหัศจรรย์อารมณ์อลเวง เป็นต้น

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2499
หมวดหมู่:บุคคลจากจังหวัดโอซากะ
หมวดหมู่:นักแสดงชายชาวญี่ปุ่น
หมวดหมู่:นักพากย์ชายชาวญี่ปุ่น
โคมินะ มัตสึชิตะ

**โคมินะ มัตสึชิตะ** (, เกิด 15 ธันวาคม 1975 ) เป็น นักพากย์ และ นักแสดงละครเวทีหญิงชาวญี่ปุ่น สังกัดเค็นยูออฟฟิศ เกิดที่จังหวัดฟุกุโอกะ ส่วนสูง 170 ซม.

ก่อนหน้านี้ชื่อเคยเขียนเป็น 松下 こみな โดยใช้ฮิรางานะ มาเป็นเวลานาน แต่ปัจจุบันเปลี่ยนมาเป็นเขียนด้วยคันจิ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2518
หมวดหมู่:บุคคลจากจังหวัดฟูกูโอกะ
หมวดหมู่:นักพากย์หญิงชาวญี่ปุ่น
คาลิยา นิฮุต

**คาลิยา นิฮุต** (เกิด 30 มกราคม พ.ศ. 2541) ชื่อเล่น **ลิตา** เป็นนักแสดงและนางแบบลูกครึ่งไทย–เยอรมัน สังกัดช่อง 3 เอชดี

## ประวัติ
คาลิยาเกิดเมื่อวันที่ 30 มกราคม พ.ศ.2541 ที่ประเทศเยอรมนี โดยเป็นลูกคนเดียวของครอบครัว สำเร็จการศึกษาระดับปริญญาตรีจากวิทยาลัยนิเทศศาสตร์ มหาวิทยาลัยรังสิต

## เข้าสู่วงการ
เมื่ออายุได้ 14 ปี คาลิยาได้เป็นนางแบบบนปกนิตยสาร และในเวลาต่อมาก็มีผลงานโฆษณาต่าง ๆ มากมาย ความฝันของเธอตั้งแต่เด็ก ๆ คือการได้เป็นนักแสดง โดยเธอมีอารยา เอ ฮาร์เก็ต นางเอกชื่อดังเป็นไอดอล ในปี พ.ศ. 2558 เธอได้แสดงละครเรื่องแรกคือเรื่อง "แก้วตาหวานใจ" ทางช่อง 3 เอชดีโดยรับบทเป็น "หนูเล็ก"

## ผลงาน
### ละครโทรทัศน์
; ละครโทรทัศน์ทั้งหมดออกอากาศทางช่อง 3 เอชดี

## อ้างอิง

หมวดหมู่:บุคคลที่เกิดในปี พ.ศ. 2541
หมวดหมู่:บุคคลที่ยังมีชีวิตอยู่
หมวดหมู่:ชาวไทยเชื้อสายเยอรมัน
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นางแบบไทย
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:นักแสดงสังกัดช่อง  3 เอชดี
นิวยอร์กไซเรนส์

**นิวยอร์กไซเรนส์** () เป็นฮอกกี้น้ำแข็งระดับอาชีพที่มีฐานอยู่ในเขตมหานครนิวยอร์ก ซึ่งเข้าแข่งในโพรเฟสชันเนิลวีเมนส์ฮอกกีลีก (PWHL) โดยเป็นหนึ่งในทีมที่ได้รับสิทธิอนุญาตทั้งหกของลีกดังกล่าว และทีมนี้แข่งเกมเหย้าที่พรูเดนเชิลเซนเตอร์ในนวร์ก รัฐนิวเจอร์ซีย์

## ประวัติ

### ฤดูกาลก่อตั้งและเปิดตัว
เมื่อวันที่ 29 สิงหาคม ค.ศ. 2023 โพรเฟสชันเนิลวีเมนส์ฮอกกีลีกได้เปิดเผยว่าหนึ่งในทีมที่ได้รับสิทธิอนุญาตทั้งหกจะตั้งอยู่ในเขตมหานครนิวยอร์ก ลีกดังกล่าวประกาศเมื่อวันที่ 1 กันยายน ว่าปาสกาล ดาอุสท์ อดีตผู้จัดการทั่วไปของทีมแวล-ดอร์ ฟอเรอส์ ในเกแบ็กแมริไทมส์จูเนียร์ฮอกกีลีก จะเป็นผู้จัดการทั่วไปคนแรกของทีมนี้ และเมื่อวันที่ 15 กันยายน ฮาวี เดรเปอร์ ได้รับการแต่งตั้งให้เป็นหัวหน้าผู้ฝึกสอนคนแรกของทีม โดยลาออกจากตำแหน่งหัวหน้าผู้ฝึกสอนของโครงการมหาวิทยาลัยแอลเบอร์ตาเพื่อมารับตำแหน่งนี้ ซึ่งแต่ละทีมโพรเฟสชันเนิลวีเมนส์ฮอกกี้ลีกได้รับอนุญาตให้เซ็นสัญญาได้สามครั้งในช่วงฟรีเอเจนซี ก่อนที่จะมีการคัดพลโพรเฟสชันเนิลวีเมนส์ฮอกกีลีก ค.ศ. 2023 โดยเมื่อวันที่ 8 กันยายน ทีมนี้ได้ประกาศเซ็นสัญญากับผู้เล่นสามคนแรก ได้แก่ อเล็กซ์ คาร์เพนเทอร์ และแอบบี โรก ซึ่งเป็นสมาชิกทีมชาติสหรัฐ รวมทั้งไมคาห์ แซนดี-ฮาร์ต ซึ่งเป็นสมาชิกทีมชาติแคนาดา ส่วนการคัดพลดังกล่าวจัดขึ้นในวันที่ 18 กันยายน โดยผู้เล่นคนแรกของนิวยอร์กที่ได้รับเลือกเป็นอันดับสี่คือเอลลา เชลตัน ผู้ทำหน้าที่ในตำแหน่งกองหลัง

ในเดือนพฤศจิกายน ค.ศ. 2023 ได้มีการเปิดเผยว่าสีของทีมนิวยอร์กจะเป็นสีเทอร์คอยส์, สีกรมท่า และสีขาว ส่วนปลายเดือนนั้น ทีมนี้ได้ประกาศว่าพวกเธอจะแข่งเกมเหย้าที่โทเทิลมอร์เกจอะรีนา ในบริดจ์พอร์ต รัฐคอนเนทิคัต และแข่งอีกสี่เกมที่ยูบีเอส อะรีนา ในเอลมอนต์ รัฐนิวยอร์ก ซึ่งเมื่อวันที่ 21 ธันวาคม ทีมดังกล่าวได้ประกาศว่าแซนดี-ฮาร์ต จะเป็นกัปตันทีมคนแรก ส่วนคาร์เพนเทอร์ และเชลตัน จะทำหน้าที่เป็นผู้ช่วยกัปตัน

ทีมนิวยอร์กลงแข่งเกมแรกของลีกด้วยชัยชนะ 4 ต่อ 0 เหนือทีมพีดับเบิลยูเอชแอล โทรอนโต ในวันปีใหม่ ค.ศ. 2024 โดยเชลตันทำประตูแรกในประวัติศาสตร์ลีก และคอริน ชโรเดอร์ ทำคลีนชีตได้เป็นครั้งแรกของลีก ทีมนี้ได้เป็นเจ้าภาพจัดเกมเหย้าเกมแรกในโทเทิลมอร์เกจอะรีนาเมื่อวันที่ 5 มกราคม โดยพ่ายแพ้ในการแข่งรีแมตช์ให้แก่ทีมโทรอนโตด้วยผล 3 ต่อ 2 ซึ่งทีมนิวยอร์กจะเป็นทีมแรกที่ตกรอบเพลย์ออฟในวันที่ 24 เมษายน และทีมดังกล่าวได้รับสิทธิ์เลือกผู้เล่นเป็นอันดับแรกในการคัดพลโพรเฟสชันเนิลวีเมนส์ฮอกกีลีก ค.ศ. 2024 ด้วยชัยชนะเหนือทีมพีดับเบิลยูเอชแอล ออตตาวา เมื่อวันที่ 30 เมษายน โดยในการคัดพลนั้น ทีมนิวยอร์กได้ใช้สิทธิ์เลือกอันดับแรกเพื่อเลือกแซราห์ ฟิลลิเยร์ ที่โดดเด่นจากทีมพรินซ์ตัน ครั้นเมื่อสิ้นสุดฤดูกาล ทีมนี้ได้ประกาศว่าได้ตกลงที่จะแยกทางกับเดรเปอร์ที่เป็นผู้ฝึกสอน และในเดือนมิถุนายน ทีมนิวยอร์กได้จ้างเกรก ฟาร์โก อดีตผู้ฝึกสอนทีมโคลเกตเรเดอส์ มาเป็นหัวหน้าผู้ฝึกสอนคนใหม่

เมื่อวันที่ 13 กันยายน ค.ศ. 2024 ได้มีการประกาศว่าทีมไซเรนส์จะแข่งเกมเหย้าส่วนใหญ่ของฤดูกาล 2024–25 ที่พรูเดนเชิลเซนเตอร์ในเมืองนวร์ก รัฐนิวเจอร์ซีย์ ซึ่งใช้สำหรับเกมสองเกมในเดือนเมษายน ค.ศ. 2024 ทางสโมสรยังประกาศว่าพวกเธอจะย้ายสถานที่ฝึกซ้อมไปที่ริชาร์ด เจ. โคดีย์ อะรีนา ในเมืองเวสต์ออเรนจ์ เช่นกัน

## อ้างอิง

## แหล่งข้อมูลอื่น

* 
* 
* 
* 
* 
* 


หมวดหมู่:ทีมฮอกกี้น้ำแข็งหญิงในสหรัฐ
เอ็กไซล์ เดอะเซคอนด์

**เอ็กไซล์ เดอะเซคอนด์** (; ) เดิมใช้ชื่อ **เดอะเซคอนด์ ฟรอม เอ็กไซล์** (THE SECOND from EXILE) หรือชื่อสั้นๆ ว่า **เดอะเซคอนด์** (THE SECOND) เป็นวงบอยแบนด์ร้องและเต้นสัญชาติญี่ปุ่น มีสมาชิก 5 คน เป็นยูนิตย่อยของเอ็กไซล์  ก่อตั้งและบริหารโดยสังกัดแอลดีเอชและเซ็นสัญญากับค่ายเพลงย่อยริธึมโซนของค่ายเอเว็กซ์กรุป วงเป็นส่วนหนึ่งของวงซูเปอร์กรุ๊ปเอ็กไซล์ไทรบ์ เปิดตัวเมื่อวันที่ 7 พฤศจิกายน 2012 ด้วยซิงเกิล "THINK 'BOUT IT!"

## สมาชิก

### อดีตสมาชิก

## ผลงานเพลง
การจัดอันดับสูงสุดในการจัดอันดับรายสัปดาห์ของออริก้อน 

### ซิงเกิล

### ดิจิทัลซิงเกิล

### อัลบั้ม

#### อัลบั้มรวมเพลง

#### ดิจิทัลมินิอัลบั้ม

#### การทำงานร่วมกัน

### ดีวีดี

## การแสดงสด
### ฐานะวงหลัก

### ฐานะวงเข้าร่วม

### ถ่ายทอดสด/สตรีมมิ่งออนไลน์

### อีเวนต์แฟนคลับ

### อื่น ๆ

## รางวัลและการเสนอชื่อ

## อ้างอิง

## แหล่งข้อมูลอื่น
* EXILE THE SECOND Official Website
* 
* 
* 
* EXILE OFFICIAL FAN CLUB

หมวดหมู่:เอ็กไซล์
หมวดหมู่:เอ็กไซล์ไทรบ์
หมวดหมู่:แอลดีเอช
หมวดหมู่:บอยแบนด์ญี่ปุ่น
หมวดหมู่:กลุ่มดนตรีสัญชาติญี่ปุ่น
หมวดหมู่:ศิลปินสังกัดเอเว็กซ์กรุป
หมวดหมู่:วงกลุ่มห้า
หมวดหมู่:กลุ่มดนตรีที่ก่อตั้งในปี พ.ศ. 2555
อึ่งกรายดอยอินทนนท์

**อึ่งกรายดอยอินทนนท์** (; ชื่อวิทยาศาสตร์: *Leptolalax bourreti*) เป็นกบชนิดหนึ่งในวงศ์ Megophryidae ทราบแน่ชัดเพียงจากบริเวณที่ตั้งของต้นแบบในซาปา ทางตอนเหนือของประเทศเวียดนามเท่านั้น บันทึกก่อนหน้านี้จากประเทศลาวอ้างถึง *[[Leptolalax eos]]* (อธิบายไว้ในปี ค.ศ. 2011) และบันทึกจากประเทศไทยอาจเป็นชนิดที่ไม่มีชื่อ แหล่งที่อยู่ตามธรรมชาติ ได้แก่ ป่าดิบชื้นป่าที่ราบกึ่งเขตร้อน ป่าดิบเขา และแม่น้ำ สถานะการอนุรักษ์ยังไม่ทราบเพียงพอ

## คำอธิบาย
*Leptolalax bourreti* เป็นชนิด *Leptolalax* ขนาดใหญ่ โดยเพศผู้จะมีขนาด  และเพศเมีย  จากความยาวจมูกถึงรูทวาร หลังมีสีอมแดง อมเขียว หรือน้ำตาล มีจุดสีเข้ม และมีจุดสีเข้มปานกลางที่ด้านข้าง สีสันของม่านตาจะแตกต่างกันออกไป โดยด้านบนจะใสกว่า และมีสีทองแดง เขียว หรือน้ำตาล

## เชิงอรรถและอ้างอิง

หมวดหมู่:สิ่งมีชีวิตที่ไม่มีข้อมูลสถานะการอนุรักษ์
กบป่าไผ่

**กบป่าไผ่** (ชื่อวิทยาศาสตร์: *Limnonectes hascheanus*) เป็นกบชนิดหนึ่งในวงศ์ Dicroglossidae พบในคาบสมุทรมลายู (ตั้งแต่ตอนใต้ของประเทศเมียนมาร์และประเทศไทยไปจนถึงมาเลเซียตะวันตก) และการพบในหมู่เกาะอันดามันต้องได้รับการยืนยัน เป็นกบขนาดเล็ก เพศผู้มีความยาว  และเพศเมีย  จากความยาวจมูกถึงรูทวาร

## อนุกรมวิธาน
ผลงานทางอนุกรมวิธานของ Robert F. Inger และ Bryan L. Stuart ในปี ค.ศ. 2010 เกี่ยวกับชนิด *Limnonectes hascheanus* และ *[[Limnonectes limborgi|L. limborgi]]* ทำให้เข้าใจชนิดที่คล้ายกันเหล่านี้ได้ดีขึ้น — *L. limborgi* ถือเป็นชื่อพ้องรองของ *L. hascheanus* แม้ว่าชนิดเหล่านี้จะมีลักษณะทางสัณฐานวิทยาที่คล้ายกัน โดยแตกต่างกันหลัก ๆ ในเรื่องขนาดลำตัว (*L. hascheanus* จะมีขนาดเล็กกว่า) และยังมีความแตกต่างทางพันธุกรรมด้วย งานทางอนุกรมวิธานนี้ยังนำไปสู่การกำหนดขอบเขตใหม่ของทั้งสองชนิด และขอบเขตของ *L. hascheanus* (ตามที่กำหนดในปัจจุบัน) ถูกจำกัดมากกว่ามาก เมื่อเทียบกับสิ่งที่รายงานในการประเมินของไอยูซีเอ็นล่าสุด (ปี ค.ศ. 2004) สำหรับชนิดนี้
left|thumb|250x250px| กบเพศผู้ในฤดูผสมพันธุ์
ก่อนหน้านี้มีรายงานว่าวงจรชีวิตของกบป่าไผ่ มีการพัฒนาโดยตรง (ไม่มีระยะลูกอ๊อดที่ว่ายน้ำอิสระ แต่จะฟักออกมาเป็นกบตัวเต็มวัยตัวเล็ก ๆ) สังเกตว่าการสังเกตดั้งเดิมของปรากฏการณ์นี้มาจากนอกขอบเขตของกบป่าไผ่ และอาจใช้ได้กับ *L. limborgi* สำคัญกว่านั้น การสังเกตอย่างรอบคอบได้แสดงให้เห็นว่า *[[Limnonectes limborgi|L. limborgi]]* มีตัวอ่อนที่ว่ายน้ำได้อิสระแต่ตัวอ่อนเอนโดโทรฟิก (endotrophic) ซึ่งอาจใช้ได้กับกบป่าไผ่ด้วยเช่นกัน

## เชิงอรรถและอ้างอิง

## แหล่งข้อมูลอื่น
* Amphibian and Reptiles of Peninsular Malaysia - ''Limnonectes hascheanus''

หมวดหมู่:กบลำห้วย
หมวดหมู่:สิ่งมีชีวิตที่มีความเสี่ยงต่ำต่อการสูญพันธุ์
อึ่งอ่างทอง

**อึ่งอ่างทอง** (; ชื่อวิทยาศาสตร์: *Kaloula aureata*) เป็นชนิดของกบในวงศ์ Microhylidae เป็นสิ่งมีชีวิตเฉพาะถิ่นของภาคใต้ในประเทศไทย มีบันทึกจากจังหวัดสุราษฎร์ธานีและนครศรีธรรมราช ความถูกต้องของชนิดที่ไม่ค่อยมีใครรู้จักนี้ถูกตั้งคำถามและจากรายงานของ Ohler (2003) ได้พิจารณาเบื้องต้นว่าเป็นชื่อพ้องกับ *[[อึ่งอ่างบ้าน|Kaloula pulchra macrocephala]]* อย่างไรก็ตาม ตาม Pauwels และ Chérot (2006) ปัจจุบันได้รับการยอมรับว่าเป็นชนิดที่ถูกต้อง

## คำอธิบาย
ตัวอย่างเลือกเป็นชนิดต้นแบบเป็นเพศผู้มีความยาว  ในความยาวจากจมูกถึงรูทวาร นิ้วมือมีลักษณะเรียวเล็ก ปลายนิ้วเท้าอาจขยายออกเป็นแผ่นรองรูปแผ่นดิสก์ขนาดเล็กได้ ผิวหนังส่วนหลังเป็นเม็ดละเอียด ลำตัวมีสีพื้นสีน้ำตาลมีรอยเหลืองไม่สม่ำเสมอซึ่งทำให้ทั้งตัวดูเป็นสีทอง ดังนั้นจึงเป็นที่มาของชื่อเฉพาะ *aureata* และท้องเป็นสีขาว

## แหล่งที่อยู่และการอนุรักษ์
มีข้อมูลทางนิเวศวิทยาเกี่ยวกับชนิดนี้มีน้อยมาก ซึ่งเหมือนว่าจะเป็นสัตว์ที่หายากในช่วงที่มีการรวบรวมชุดต้นแบบในทศวรรษปี 1970 มาจากภูมิภาคที่มีป่าดิบแล้ง การสืบพันธุ์คาดว่าจะเกิดขึ้นในสระน้ำตามฤดูกาล และการสูญเสียถิ่นที่อยู่อาศัย (การทำลายป่า) กำลังเกิดขึ้นในภูมิภาคนี้และอาจเป็นภัยคุกคามต่อชนิดนี้

## เชิงอรรถและอ้างอิง

หมวดหมู่:อึ่งอ่าง
หมวดหมู่:สิ่งมีชีวิตที่ไม่มีข้อมูลสถานะการอนุรักษ์
วอลเลย์บอลหญิงลีกอา

**วอลเลย์บอลหญิงลีกอา** หรือ **ลีกอาเฟมีนี** () เป็นการแข่งขันวอลเลย์บอลลีกอาชีพระดับสูงสุดของประเทศฝรั่งเศส และเป็นหนึ่งในลีกระดับประเทศที่แข็งแกร่งที่สุดในยุโรป ก่อตั้งขึ้นในปี ค.ศ. 1940 จัดโดยวอลเลย์บอลลีกแห่งชาติ (**') ซึ่งเป็นหน่วยงานในภายใต้การดูแลของ[[สหพันธ์วอลเลย์บอลฝรั่งเศส]] (**')  

แอร์เซ กาน เป็นสโมสรที่ประสบความสำเร็จมากที่สุด ซึ่งชนะเลิศทั้งหมด 21 สมัย เลอวาลัวปารีแซ็ง-กลู เป็นสโมสรที่ชนะเลิศในฤดูกาลปัจจุบัน 2024

## ทำเนียบผู้ชนะเลิศ

## ผู้ชนะเลิศแบ่งตามสโมสร

## ดูเพิ่ม
* วอลเลย์บอลลีกอา

## อ้างอิง

## แหล่งข้อมูลอื่น
*Official website
* Ligue Nationale de Volley
* LNV Ligue A Féminine - volleybox.net 

หมวดหมู่:วอลเลย์บอลในประเทศฝรั่งเศส
ฝรั่งเศส
ตาเตียนา มินินา

**ตาเตียนา อาเล็กเซเยฟนา มินินา** (; สกุลเดิม **คูดาโชวา**; เกิดวันที่ 18 เมษายน ค.ศ. 1997) เป็นนักเทควันโดชาวรัสเซีย เธอได้เหรียญเงินในเทควันโดชิงแชมป์โลก 2017 ประเภทแบนตัมเวตหญิง ซึ่งเธอแพ้ให้กับเซลีฮา อารึส () จากตุรกี
 
เธอได้รับรางวัลชนะเลิศในยุโรปสามครั้ง โดยได้เหรียญทองในการแข่งขันใน ค.ศ. 2016, 2018 และ 2021 ทั้งหมดในประเภท –53 กก.
 
เธอได้เหรียญทองแดงเพียงเหรียญเดียวในเทควันโดชิงแชมป์โลก 2023 ประเภทแบนตัมเวตหญิงที่บากู ประเทศอาเซอร์ไบจาน หลังจากการแข่งขัน ทางเทควันโดโลกต้องสอบสวนข้อกล่าวหาที่ว่านักกีฬารัสเซียที่เข้าแข่งขัน รวมทั้งมินินา ละเมิดหลักการเป็นกลาง เนื่องจากพวกเขากดเห็นชอบโพสต์สนับสนุนสงครามหลายรายการบนสื่อสังคม ในเดือนสิงหาคม ค.ศ. 2023 มินินายังยินดีรับรางวัลจากอาเล็กเซย์ เต็กสเลร์ ผู้ว่าการแคว้นเชเลียบินสค์ที่ถูกคว่ำบาตรจากสหรัฐและสหราชอาณาจักรในข้อหาสนับสนุนการรุกรานยูเครนของรัสเซีย ใน ค.ศ. 2021 มินินาขอบคุณเซียร์เกย์ ชอยกูสำหรับเหรียญของกระทรวงกลาโหมและโพสต์ภาพกับเขาในสื่อสังคมของเธอ
 
## อ้างอิง
คดีเด็ด ซีเคร็ตไฟล์

**คดีเด็ด Secret File** เป็นรายการโทรทัศน์ในประเภทข่าววาไรตี้และตลกขบขัน ที่ดัดแปลงมาจากคดีเด็ด ผลิตรายการโดย บริษัท กันตนา กรุ๊ป จำกัด (มหาชน) โดยมี พิสิทธิ์ กีรติการกุล (หว่อง) เป็นพิธีกรตามเดิม ออกอากาศครั้งแรกทางช่อง 3 เอชดีเมื่อวันเสาร์ที่ 3 กุมภาพันธ์ พ.ศ. 2567 และออกอากาศครั้งสุดท้ายเมื่อวันเสาร์ที่ 12 กรกฎาคม พ.ศ. 2568 โดยหลังจากนั้นตั้งแต่วันที่ 13-27 กันยายน พ.ศ. 2568 ทางสถานีได้นำรายการคดีเด็ดกลับมาออกอากาศ โดยเป็นการฉายในลักษณะการออกอากาศซ้ำเป็นจำนวน 3 ตอน

## รูปแบบรายการ
ในปีพ.ศ. 2567 คดีเด็ด Secret File ยังคงนำเสนอเรื่องสั้นสลับกับเรื่องจริง คนจริง โดยผู้พากย์จะพูดเรื่องจริงว่า "**ขอย้ำอีกที เรื่องนี้เป็นภาพจริง ไม่ได้ถ่ายทำ คนที่เห็นในภาพก็เป็นคนจริงๆ ไม่ใช่ตัวแสดงแทน**" (ถ้ากรณีมีสัตว์เลี้ยง เช่น แมว ก็เปลี่ยนจาก คนที่เห็นในภาพก็เป็นคนจริงๆ ไม่ใช่ตัวแสดงแทน เป็น **แมวที่เห็นในภาพก็เป็นแมวจริงๆ ไม่ใช่ตุ๊กตา**) แต่ได้เพิ่มช่วงใหม่เข้ามาอีก 2 ช่วง ดังนี้

* คดีเด็ด คนดัง ที่นำเสนอละครสั้นจากเค้าโครงเหตุการณ์จริงของเหล่าคนดังแต่ได้มีการแต่งเติมเนื้อหาเข้าไปเล็ก ๆ น้อย ๆ เพื่อความบันเทิง พร้อมสโลแกนว่า **ขอย้ำอีกครั้ง เรื่องนี้เป็นเรื่องที่เกิดขึ้นจริง แต่ใช้ตัวแสดงแทนล้วน ๆ และมีการแต่งเติมนิดหน่อยเพื่อความบันเทิง** จะอยู่ในช่วงที่ 4 ของรายการ โดยเรื่องแรกของช่วงนี้คือเรื่อง สามกองร้อยปราบเสือดำแม่น้ำน้อย ของพลตำรวจโท เรวัช กลิ่นเกษร อดีตผู้บัญชาการตำรวจปราบปรามยาเสพติด (แต่ก่อนหน้านั้นในยุคของคดีเด็ดที่ออกอากาศทางช่อง 7 ก็เคยมีเหล่านายตำรวจชั้นผู้ใหญ่รวมถึงนายตำรวจคนดังมาถ่ายทอดเรื่องราวสนุก ๆ เช่น พลตำรวจเอก สมเพียร เอกสมญา เป็นต้น)
* คดีเด็ด ต่างแดน เป็นเรื่องที่เกิดขึ้นที่ต่างประเทศ แต่ก็มีการบรรยายให้สนุกสนานเช่นเดียวกัน ซึ่งจะใช้รูปภาพเสริมด้วยคลิปวิดีโอที่เป็นเค้าโครงเรื่องจริงจากต่างประเทศ โดยจะไม่มีเจ้าของคลิปเป็นผู้บรรยายซึ่งจะอยู่ในช่วงที่ 3 ของรายการ
## การออกอากาศ

### สุดยอดคดีเด็ด
**สุดยอดคดีเด็ด** เป็นการรวบรวมคดีที่ผู้ชมให้ความนิยมมากที่สุด เพื่อนำมาเสนอไว้ในกรณีพิเศษ เป็นวันเสาร์ส่งท้ายปีเก่า ต้อนรับปีใหม่ ออกอากาศเฉพาะวันเสาร์เท่านั้น (ถ้าวันสิ้นปีหรือปีใหม่อยู่ในวันเสาร์ ทางรายการจะใช้ชื่อว่ารายการคดีเด็ด Secret File กับ สุดยอดคดีเด็ดแทน) แต่ในส่วนสุดยอดคดีเด็ดที่ออกอากาศวันเสาร์จะออกอากาศในช่วงส่งท้ายปีเก่า ต้อนรับปีใหม่ หรือ ช่วงวันเด็ก โดยเป็นรวบรวมคดีที่ผู้ชมให้ความนิยมมากที่สุดในช่วงวันเสาร์ที่ออกอากาศ

## คดีเด็ด โดนใจ
คดีเด็ด Secret File ขอเชิญแฟนๆรายการร่วมโหวต คดีเด็ด โดนใจ ประจำสัปดาห์ โดยการถ่ายภาพร่วมกับจอทีวีขนาดรายการออกอากาศช่วงใดก็ได้และแจ้งชื่อตอนที่ชอบที่สุดในสัปดาห์นั้นโพสต์ลงในโซเชียลมีเดีย ของคุณพร้อมแฮชแท็กทีมคดีเด็ด จากนั้นแคปหน้าจอมือถือของท่านแล้วส่งเข้ามายังเฟซบุ๊กของรายการผู้โชคดีจะได้รับรางวัลพิเศษจากทางรายการเป็นรายสัปดาห์

## อ้างอิง

## แหล่งข้อมูลอื่น
* 
* 
* 

หมวดหมู่:รายการโทรทัศน์ช่อง 3
หมวดหมู่:รายการโทรทัศน์ช่อง 3 เอชดี
หมวดหมู่:รายการโทรทัศน์โดยกันตนา
หมวดหมู่:รายการโทรทัศน์ที่มีฉากในประเทศไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2567
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2568
Lithobates johni

***Lithobates johni***  หรือในชื่อสามัญ Moore's frog เป็นชนิดของกบในวงศ์กบแท้ (Ranidae) เป็นสิ่งมีชีวิตเฉพาะถิ่นของเทือกเขาเซียร์รามาดรีโอเรียนทัล ในประเทศเม็กซิโก

แหล่งที่อยู่ตามธรรมชาติ ได้แก่ ป่าดิบชื้นกึ่งเขตร้อนหรือป่าดิบชื้นเขตร้อน ป่าดิบเขาเขตร้อน และแม่น้ำ และกำลังถูกคุกคามจากการสูญเสียถิ่นที่อยู่อาศัย

## เชิงอรรถและอ้างอิง

* 
* 
* 
* 
หมวดหมู่:สิ่งมีชีวิตที่เกือบอยู่ในข่ายใกล้การสูญพันธุ์
อัสตัน บาตีลี

**อัสตัน บาตีลี** (; เกิดวันที่ 23 กุมภาพันธ์ ค.ศ. 1999) เป็นนักเทควันโดชาวโกตดิวัวร์ เธอเป็นตัวแทนของประเทศโกตดิวัวร์ในโอลิมปิกฤดูร้อน 2024

## อาชีพ
เธอเข้าแข่งขันในแอฟริกันเกมส์ 2023 ที่อักกรา และได้เหรียญเงินในการแข่งขันประเภท 73 กก.

ในเดือนกุมภาพันธ์ ค.ศ. 2024 เธอเข้าแข่งขันในการแข่งขันรอบคัดเลือกแอฟริกา 2024 ที่ดาการ์ ประเทศเซเนกัล เธอชนะรอบรองก่อนชิงชนะเลิศและเข้ารอบเป็นตัวแทนโกตดิวัวร์ในโอลิมปิกฤดูร้อน 2024 

## อ้างอิง

## แหล่งข้อมูลอื่น
*
ลี

**ลี** (Lee) อาจหมายถึง

## ชื่อ

### ชื่อต้น
* ลี (ชื่อต้น)

### นามสกุล
* นามสกุลจีน
** หลี่ (นามสกุล 李)
** หลี่ (นามสกุล 利)
** หลี่ (นามสกุล 理)
* ลี้ (นามสกุลเวียดนาม)
* อี (นามสกุลเกาหลี)
* ลี (นามสกุลอังกฤษ)

### บุคคล
* บรูซ ลี (Bruce Lee) - ดาราจีนที่โด่งดังในระดับฮอลลีวูด
* ฐานัฐพ์ โล่ห์คุณสมบัติ ชื่อเล่น ลี (Lee) - นักดนตรีชาวไทย
* ลี กวนยู (Lee Kuan Yew) - อดีตนายกรัฐมนตรีคนที่ 1 ของประเทศสิงคโปร์
* ลี เซียนลุง (Lee Hsien Loong) - อดีตนายกรัฐมนตรีคนที่ 3 ของประเทศสิงคโปร์
* ลี ฮาร์วีย์ ออสวอลด์ (Lee Harvey Oswald) - มือปืนผู้สังหารจอห์น เอฟ. เคนเนดี้
* โรเบิร์ต อี. ลี (Robert Edward Lee) - นายพลที่มีชื่อเสียงโด่งดังคนหนึ่งของอเมริกา
* สแตน ลี (Stan Lee) - นักเขียนการ์ตูน บรรณาธิการ นักแสดง โปรดิวเซอร์ ผู้จัดพิมพ์ ผู้มีชื่อเสียงทางรายการโทรทัศน์ชาวอเมริกัน และเป็นอดีตประธานของมาร์เวลคอมิกส์
* ลี ไรอัน (Lee Ryan) - เป็นนักร้อง, นักแต่งเพลง และนักแสดงชาวอังกฤษ

### ตัวละครในบันเทิงคดี
* ร็อค ลี (Rock Lee) - ตัวละครจากเรื่องนินจาคาถาโอ้โฮเฮะ
** เมทัล ลี (Metal Lee) - ตัวละครจากเรื่องโบรูโตะ
* จูนิเปอร์ ลี (Juniper Lee) - ตัวละครจากเรื่องการผจญภัยของจูนิเปอร์ ลี
** เรย์เรย์ ลี (Ray Ray Lee) - น้องชายของจูนิเปอร์ ลี
* รินารี่ ลี (Lenalee Lee) - ตัวละครจากเรื่องดี.เกรย์แมน
** โคมุอิ ลี (Komui Lee) - พี่ชายของรินารี่ ลี
* โรเซ่ ลี (Rosé Lee) - ตัวละครจากเรื่องสายลับซูเปอร์เก๊ก ภูตอาเซียนซูเปอร์ฮา
** ไอวี่ ลี (Ivy Lee) - น้องสาวของโรเซ่ ลี
* เชลดอน ลี (Sheldon Lee) - ตัวละครจากเรื่องจักรกลสาวใส ใจวัยทีน
* เหมยลิน ลี (Meilin Lee) - ตัวละครจากเรื่องเขินแรงแดงเป็นแพนด้า
* เมย์ ลี (May Lee) - ตัวละครจากเรื่องเดอะคิงออฟไฟเทอส์
* ลี นาริน (Lee Narin) - ตัวละครจากเรื่องลา ฟลอร่า โรงเรียนป่วนก๊วนเจ้าหญิง
* ลี เชาลัน (Lee Chaolan) - ตัวละครจากเรื่องเทคเคน
* ลี กา-อึน (Lee Ga-eun) - ตัวละครจากเรื่องชินบิ หอพักอลเวง
* ลี เจินเรีย (Lee Jianliang) - ตัวละครจากเรื่องดิจิมอนเทมเมอร์ส
** ลี เสี่ยวเจิน (Lee Shaochung) - น้องสาวของลี เจินเรีย

## ยานพาหนะ
* เอ็ม3 ลี

## ดูเพิ่ม
* หลี่

หมวดหมู่:หน้าแก้ความกำกวมชื่อสถานที่
รายชื่ออาสนวิหารในประเทศไทย

นี่คือรายชื่ออาสนวิหารในประเทศไทย

## โรมันคาทอลิก
อาสรวิหารของโรมันคาทอลิกในประเทศไทย:
* อาสนวิหารอัสสัมชัญในกรุงเทพมหานคร
* อาสนวิหารพระนางมารีอาปฏิสนธินิรมลในจังหวัดจันทบุรี
* อาสนวิหารพระหฤทัยในจังหวัดเชียงใหม่
* อาสนวิหารแม่พระประจักษ์ที่เมืองลูร์ดในจังหวัดนครราชสีมา
* อาสนวิหารนักบุญอันนาในจังหวัดนครสวรรค์
* อาสนวิหารแม่พระบังเกิดในจังหวัดสมุทรสงคราม
* อาสนวิหารอัครเทวดาราฟาเอลในจังหวัดสุราษฎร์ธานี
* อาสนวิหารอัครเทวดามีคาแอลในท่าแร่
* รองอาสนวิหารนักบุญอันนาในจังหวัดนครพนม
* อาสนวิหารแม่พระนิรมลในจังหวัดอุบลราชธานี
* อาสนวิหารพระมารดานิจจานุเคราะห์ในจังหวัดอุดรธานี

## ดูเพิ่ม

*ศาสนาคริสต์ในประเทศไทย

## อ้างอิง
ฟูริกาเกะ

thumb|300x300px| ฟูริกาเกะโรยหน้าบนข้าวสวย
thumb|300x300px| “โกฮังโนะโทโมะ (ฟุตาบะ)” ซึ่งถือฟูริกาเกะยุคแรกเริ่ม
**ฟูริกาเกะ** () คือเครื่องปรุงรสอาหารญี่ปุ่นที่เป็นผงหรือเม็ดบด หรือเป็นโซโบโระ โดยทั่วไปจะใช้โรยบนข้าวสวย มักใช้กับอาหารที่เตรียมไว้ล่วงหน้าและเก็บไว้เป็นอาหารหลัก แทนที่จะปรุงในเวลาอาหาร และมีผลิตภัณฑ์เชิงพาณิชย์มากมายหลายประเภทวางจำหน่ายในท้องตลาด

## ภาพรวม
สมาคมฟูริกาเกะแห่งประเทศญี่ปุ่น ซึ่งเป็นกลุ่มอุตสาหกรรมฟูริกาเกะ ได้ให้คำจำกัดความฟูริกาเกะไว้ว่า "ผลิตภัณฑ์จากทะเล ผลิตภัณฑ์จากการเกษตร หรือผลิตภัณฑ์จากปศุสัตว์หนึ่งชนิดขึ้นไปที่ผ่านการปรุงรสและทำให้แห้ง และผสมกับโนริ เมล็ดงา เครื่องปรุงรส หรือส่วนผสมอื่น ๆ โดยส่วนใหญ่แล้วฟูริกาเกะจะเป็นเครื่องเคียงที่โรยบนอาหารหลักและอาหารอื่น ๆ" เนื่องจากชื่อนี้มาจากการโรยบนข้าวสาร จึงมีการโรยเกลืองาที่ใช้กับเซกิฮัง และใบชิโซะแดงแห้งสับละเอียดที่ใช้ดองบ๊วยอูเมโบชิอีกด้วย นอกจากนี้แล้ว พวกเครื่องปรุงโอจาซูเกะซึ่งโรยหน้าแล้วราดด้วยชา และเครื่องปรุงโอนิงิริซึ่งโรยหน้าแล้วผสมลงในข้าว ก็ถือเป็นฟูริกาเกะด้วยเช่นกัน

ในปัจจุบันบางครั้งจะมาพร้อมกับบะหมี่กึ่งสำเร็จรูป รวมไปถึงบะหมี่ถ้วย ยากิโซบะ หรือฮิยาชิจูกะ

## วิธีการผลิต
วิธีทั่วไปในการทำฟูริกาเกะคือการบดส่วนผสม ปรุงรสด้วยเครื่องปรุง ตากแห้งสนิท จากนั้นนำไปผสมกับส่วนผสมอื่น ๆ เพื่อสร้างเนื้อสัมผัสที่เป็นเกล็ด ในผลิตภัณฑ์ส่วนใหญ่จะเติมโนริและเมล็ดงาเป็นไส้หลัก และเมื่อเร็ว ๆ นี้มีการใช้ส่วนผสมแบบแช่แข็งแห้งด้วยเนื่องจากมีรสชาติที่เข้มข้น

นอกจากนี้ยังมีแบบที่นำส่วนผสมทั้งหมดมาบด ปรุงรส และผสมรวมกันด้วย เรียกว่าเป็น "นามะฟูริกาเกะ" (生ふりかけ) หรือ "ซอฟต์ไทป์" (ソフトタイプ)  นามะฟูริกาเกะส่วนใหญ่จะทำมาจากอาหารทะเล เช่น ลูกปลาอิวาชิ วากาเมะ คมบุ  หรือโซโบโระปลา

## อ้างอิง

หมวดหมู่:เครื่องปรุงรสญี่ปุ่น
มิโฮะ คาราซาวะ

**มิโฮะ คาราซาวะ** (; เกิดวันที่ 15 กรกฎาคม พ.ศ. 2526) เป็นนักร้องและนักแต่งเพลงชาวญี่ปุ่นจากกรุงโตเกียว เดิมเคยอยู่ภายใต้สังกัด ฮอริโปร ตั้งแต่ปี พ.ศ. 2557 เป็นต้นมา อยู่ภายใต้สังกัดแลนติส เธอได้ใช้ชื่อในวงการว่า **True** (เขียนว่า **TRUE**) เธอได้ขับร้องเพลงประกอบอนิเมะหลายเรื่อง เช่น *[[ตำนานดาบและคทาแห่งวิสตอเรีย]], [[ไวโอเล็ต เอเวอร์การ์เดน]]*, *[[สงครามทะลุมิติ]]*, *[[การ์กันเทีย จักรกลทะลุมิติ]]*, *[[มาเรียผู้ไร้เดียงสา]]* และ *[[ฮิบิเคะ! ยูโฟเนียม]]* เป็นต้น คาราซาวะเปิดตัวครั้งแรกในปี พ.ศ. 2543 ด้วยการปล่อยซิงเกิล "Anytime, Anywhere"

## ผลงานเพลง

### ซิงเกิล

## อ้างอิง

## ลิ้งค์ภายนอก

* 
* โปรไฟล์แลนติส 
* บล็อกอย่างเป็นทางการ  

หมวดหมู่:บุคคลที่ยังมีชีวิตอยู่
หมวดหมู่:นักดนตรีชาวญี่ปุ่น
หมวดหมู่:บุคคลที่เกิดในปี พ.ศ. 2526
หมวดหมู่:บทความที่มีข้อความภาษาญี่ปุ่น
อาสนวิหารอัครเทวดาราฟาเอล สุราษฎร์ธานี

**อาสนวิหารอัครเทวดาราฟาเอล** () มีอีกชื่อว่า **อาสนวิหารสุราษฎร์ธานี ** เป็นโบสถ์แม่ของเขตมิสซังสุราษฎร์ธานี ตั้งอยู่ในเทศบาลนครสุราษฎร์ธานี ซึ่งอยู่ในจังหวัดที่มีชื่อเดียวกันในภาคใต้ของประเทศไทย

โบสถ์หลังปัจจุบันสร้างขึ้นใน พ.ศ. 2505 และกลายเป็นอาสนวิหารหลังการสถาปนสังฆมณฑลสุราษฎร์ธานี (*Dioecesis Suratthanensis*) ที่ก่อตั้งขึ้นใน พ.ศ. 2512 กับ Bull *"Qui Regno Christi"* ของสมเด็จพระสันตะปาปาปอลที่ 6

อาสนวิหารนี้อยู่ภายใต้ความรับผิดชอบของพระสังฆราชเปาโล ไตรรงค์ มุลตรี ประมุของค์ปัจจุบันของสังฆมณฑลสุราษฎร์ธานี

## ดูเพิ่ม
*โรมันคาทอลิกในประเทศไทย
*อาสนวิหารอัสสัมชัญ

## อ้างอิง
อัปสรสีห์

[thumb|อัปสรสีห์บริเวณฐานไพที[วัดพระศรีรัตนศาสดาราม]]

**อัปสรสีห์** [อับ-สอน-สี] มีอีกชื่อว่า **นรนารี** [นอ-ระ-นา-รี] เป็นสัตว์หิมพานต์ชนิดหนึ่ง กายท่อนบนเป็นมนุษย์ผู้หญิง ท่อนล่างเป็นราชสีห์ น่องมีแผงขนแต่เท้าเป็นกีบคู่อย่างกีบตีนกวาง ผิวกายสีเหลือง คำว่า "อัปสร" แปลว่า นางฟ้า ส่วนคำว่า "สีห์" แปลว่า ราชสีห์ หากท่อนบนเป็นชาย ท่อนล่างเป็นสิงห์หรือสีห์ จะเรียก "นรสิงห์" หรือ "นรสีห์"

หลักฐานของภาพของอัปสรสีห์ปรากฏอยู่ใน *สมุดภาพสัตว์หิมพานต์* เป็นเอกสารโบราณประเภทหนังสือสมุดไทยที่บันทึกภาพร่างการผูกหุ่นรูปสัตว์หิมพานต์ซึ่งใช้เข้ากระบวนแห่พระบรมศพและพระศพเจ้านายบางพระองค์ในสมัยรัชกาลที่ 3

บริเวณฐานไพทีวัดพระศรีรัตนศาสดาราม มีรูปปั้นหล่อโลหะปิดทองของอัปสรสีห์ ซึ่งสร้างในสมัยพระบาทสมเด็จพระจุลจอมเกล้าเจ้าอยู่หัว

## อ้างอิง

หมวดหมู่:สัตว์หิมพานต์